Molekulska struktura flavonske osnove (2-fenil-1,4-benzopiron)
Struktura izoflavana
Neoflavonoidna struktura
**Flavonoidi** (*bioflavonoidi*) (od lat. *flavus* sa značenjem žuto) su klasa biljnih sekundarnih metabolita. Flavonoidi su se originalno nazivali *vitamin P*, verovatno zbog uticaja koje imaju na permeabilnost vaskularnih kapilara, ali se u današnje vreme ovaj termin retko koristi .

Po IUPAC nomenklaturi, oni se mogu klasifikovati u:

* *flavonoidi*, izvedeni iz 2-fenilhromen-4-on (2-fenil-1,4-benzopiron) strukture (primeri su: kvercetin, rutin).
* *izoflavonoidi*, izvedeni iz 3-fenilhromen-4-on (3-fenil-1,4-benzopiron) strukture
* *neoflavonoidi*, izvedeni iz 4-fenilkumarin (4-fenil-1,2-benzopiron) strukture.

Ove tri flavonoidne klase sadrže ketonske grupe, te su flavonoidi i flavonoli.

Bioflavonoidi
-------------

Postoji veliki broj bioflavonoida. Do sada je identifikovano preko 800 različitih bioflavonoida, a najpoznatiji su kvercetin, antocijanini, katehini, rutin, hesperidin i dr. Mnogi od njih su zapravo pigmenti u voću i povrću. Postoje brojni naučni podaci o njihovom blagotvornom učinku na organizam, mada istraživanja koje bi dala neoborive dokaze za te tvrdnje još uvek nedostaju.

Uloge u organizmu
-----------------

Neki naučnici bioflavonoide nazivaju C-kompleksom pošto se često nalaze zajedno sa vitaminom C. Mnoga istraživanja o bioflavonoidima govore o njihovim mogućim ulogama u organizmu. Za sada je dosta pouzdano dokazano da bioflavonoidi mogu pozitivno da utiču na oštećenu funkciju kapilara i vena. Brojne studije su pokazale da bi bioflavonoidi imaju antitrombotska svojstva. Pokazano je i da su brojni bioflavonoidi moćni antioksidansi, tj. da sprečavaju oštećenje ćelija koje uzrokuju slobodni radikali, nusprodukti oksidativnog metabolizma. Neki se bioflavonoidi se koriste u prehrambenoj industriji kao dodaci hrani radi sprečavanja oksidacije masti, ali i za povećanje hranljive i biološke vrednosti takve hrane.

S druge strane, sve se više istražuje uloga bioflavonoida u metabolizmu i funkciji askorbinske kiseline, tj. vitamina C u organizmu. Za sada nema pouzdanog dokaza, ali se veruje da vitamin C i bioflavonoidi zajednički doprinose pozitivnim učincima na imunskog sistema. Postoje i istraživanja koja indiciraju pozitivan učinak bioflavonoida na prevenciju srčanih bolesti, raka, pa i na antiinfektivna svojstva nekih bioflavonoida.

Jedna mala studija je pokazala da pojedinačno korišteni vitamin C i *flavonoid* iz agruma, hesperidin, nemaju nikakvo dejstvo na simptome menopauze. Zajedno su, međutim, uklonili "valunge" kod većine od 94 žena koje su sudelovale u ispitivanju.

Pošto se bioflavonoidi ne smatraju vitaminima niti neophodnim materijama za sada ne postoji preporučena dnevna doza unosa bioflavonoida, ali brojni naučnici veruju da prehrana s puno bioflavonoida iz voća i povrća može da spreči razvoj srčanih bolesti i mnogih tumora.

Literatura
----------

* Andersen, Ø.M. / Markham, K.R. (2006). *Flavonoids: Chemistry, Biochemistry and Applications*. CRC Press. ISBN 978-0-8493-2021-7
* Grotewold, Erich (2007). *The Science of Flavonoids*. Springer. ISBN 978-0-387-74550-3

Vidi još
--------

* Kvercetin
* Proantocijanidini
* Piknogenol
* Katehin
* Epikatehin
* Rutin
* Resveratrol

Spoljašnje veze
---------------

* Flavonoidni sadržaj hrane Arhivirano 2012-07-16 na Wayback Machine-u
* Flavonoidi Arhivirano 2005-02-04 na Wayback Machine-u

  


| * p
* r
* u
Antioksidansi |
| --- |
| Hrana | Acetil-L-Karnitin (ALCAR) • Alfa-lipoinska kiselina (ALA) • Askorbinska kiselina (Vitamin C) • Karotenoidi (Vitamin A) • Kurkumin • Edaravon • Flavonoidi (Kvercetin, Kempferol, Katehin, EGCG, itd.) • Galna kiselina • Glutation • Hidroksitirozol • L-Karnitin • Ladostigil • Melatonin • N-Acetilcistein (NAC) • N-Acetilserotonin (NAS) • Oleokantal • Oleuropein • Polifenol • Rasagilin • Resveratrol • Selegilin • Selen • Tokoferoli (Vitamin E) • Tokotrienoli (Vitamin E) • Tirozol • Ubihinon (Koenzime Q) • Mokraćna Kiselina |
| Gorivo | Butilisani hidroksitoluen • 2,6-Di-tert-butilfenol • 1,2-Diaminopropan • 2,4-Dimetil-6-tert-butilfenol • Etilendiamin |